– Karl Gouder, PN Id-deputat Nazzjonalista Karl Gouder qal li bħalissa f’Tas-Sliema u f’San Ġiljan hemm problemi kbar u kontinwi kaġunata min xogħlijiet ta’ kostruzjzoni li m’huma jieqfu xejn anki matul il-ġranet ta-sajf meta suppost jieqfu. Fid-dibtatitu dwar l-Awtorità tal-Ippjanar, id-deputat Nazzjonalista Karl Gouder qal dan is-sajf ix-xogħol ta’ kostruzzjoni fiż-żona ta’ San Ġiljan u Tas-Sliema qed ikompli bis-saħħa minkejja li hemm il-liġi li ma tħallix li dan isir. Dan qed ikollu effetti negattivi fuq it-turiżmu li qed ikollhom jgħaddu minn ċertu toroq waqt il-vaganzi tagħhom f’Malta. Karl Gouder qal li kull meta jsiur alqgħat mal-iżvilupaturi jkunu hemm persentaġġ għoli ta’ qbil u għalhekk jistgħu jinstabu soluzzjonijiet. Hu qal li l-iżvilupp għandu jsir iżda jridu jsiru kunsiderazzjonijiet kbar għaliex f’Tas-Sliema u f’San Ġiljan beda proċess li bih dawn iż-żewġ lokalitajiet qed jikriehu. Jeħtieġ li jiddaħħlu elementi ta’ siġar u l-iżvilupp ikun sostenibbli. Problema kbira oħra se tkun fl-infrastruttura ta’ taħt l-art li għandha tkun ikkunsidrata.